text: Ковачевци посреща футболен отбор от чужбина | ДНЕС И УТРЕ
  През месец юни, се очаква в спортния комплекс "Димитровец", да пристигне женски футболен отбор от Пакистан. Той ще представлява град Карачи,
  най- големият пакистански град, като гостува на тридневен лагер в Ковачевци. По време на домакинството ще се състои футболна среща с "Риал Ковачевци".
  По този повод ръководството на Община Ковачевци проведе среща с Маруан Алекс Аийаш – съветник на посланика на Пакистан в Република България. Тема на срещата бе бъдещото сътрудничество в областта на спорта, като началото ще бъде поставено с футбол.
  Отборът на пакистанските футболистки, ще бъде придружен от делегация с официални представители на далечната азиатска република.
  В момента в област Перник, единствено спортен комплекс "Димитровец" в Ковачевци предоставя отлична възможност за организиране и провеждане на различни спортни мероприятия.
  Ковачевци за трета година, ще бъде домакин на футболно събитие. Отношението, което има Община Ковачевци към спорта и опитът, който тя натрупа очевидно се оценяват високо, след като тази година, ще гостува отбор от чужбина.